6.

ŠPECIFICKÉ MONTÁŽNE POŽIADAVKY 6.1. Diaľkové svetlomety 6.1.1. Počet: jeden alebo dva. Pre trojkolky s maximálnou šírkou presahujúcou 1 300 mm sa však požadujú dva diaľkové svetlomety. 6.1.2. Usporiadanie: žiadne osobitné špecifikácie. 6.1.3. Umiestnenie 6.1.3.1. Vzhľadom k šírke: — samostatný diaľkový svetlomet môže byť montovaný nad alebo pod, alebo vedľa iného predného svietidla; ak sú tieto svietidlá nad sebou, musí byť referenčný stred diaľkového svetlometu umiestnený v strednej pozdĺžnej rovine vozidla; ak sú tieto svietidlá vedľa seba, musia byť ich referenčné stredy symetrické voči strednej pozdĺžnej rovine vozidla, — diaľkový svetlomet, ktorý je zlúčený s iným predným svietidlom, musí byť namontovaný tak, aby jeho referenčný stred bol umiestnený v strednej pozdĺžnej rovine vozidla. Ak je však vozidlo vybavené aj samostatným stretávacím svetlometom namontovaným vedľa diaľkového svetlometu, musia byť ich referenčné stredy symetrické voči strednej pozdĺžnej rovine vozidla, — dva diaľkové svetlomety, z ktorých je jeden alebo obidva zlúčený(-é) s iným predným svietidlom, musia byť namontované tak, aby ich referenčné stredy boli symetrické voči strednej pozdĺžnej rovine vozidla. 6.1.3.2. Vzhľadom k dĺžke: na prednej časti vozidla. Táto požiadavka sa považuje za splnenú, ak vyžarované svetlo neobťažuje vodičov ani priamo ani nepriamo cez spätné zrkadlá a/alebo iné odrážajúce plochy na vozidle. 6.1.3.3. Vzdialenosť medzi okrajom svietiacej plochy ktoréhokoľvek samostatného diaľkového svetlometu a okrajom stretávacieho svetlometu nesmie v žiadnom prípade presiahnuť 200 mm. 6.1.4. Geometrická viditeľnosť Viditeľnosť svietiacej plochy, dokonca v zónach, ktoré sa nejavia ako osvetlené v smere uvažovaného pozorovania, musí byť zabezpečená vo vnútri rozbiehajúceho sa priestoru ohraničeného tvoriacimi priamkami dotýkajúcimi sa obrysu svietiacej plochy a zvierajúcimi s referenčnou osou svetlometu uhol najmenej 5°. Za východiskový bod uhlov geometrickej viditeľnosti sa považuje obrys priemetu svietiacej plochy do priečnej roviny dotýkajúcej sa prednej časti rozptylového skla svetlometu. 6.1.5. Orientácia: smerom dopredu. Môže sa natáčať s uhlom riadenia. 6.1.6. Môže byť v skupine so stretávacím svetlometom a inými prednými svietidlami. 6.1.7. Nesmie byť združený so žiadnym iným svietidlom. 6.1.8. Môže byť zlúčený: 6.1.8.1. so stretávacím svetlometom; 6.1.8.2. s predným obrysovým svietidlom; 6.1.8.3. s predným hmlovým svetlometom. 6.1.9. Elektrické zapojenie Diaľkové svetlomety musia byť rozsvietené súčasne. Pri prepnutí zo stretávacieho svetla na svetlo diaľkové musia svietiť všetky diaľkové svetlá. Všetky diaľkové svetlomety sa musia vypnúť súčasne po prepnutí z diaľkového svetla na stretávacie svetlo. Stretávacie svetlá môžu zostať svietiť súčasne s diaľkovými svetlami. 6.1.10. Kontrolka zapojenia obvodu: povinná. Modré neblikajúce kontrolné svetlo. ▼M1 6.1.11. Iné požiadavky: — diaľkové svetlomety vozidiel, ktoré majú tendenciu sklonu v rohoch, môžu byť vybavené horizontálnym systémom vyrovnávania sklonu (HIAS) vymedzenom v bode 2.25 predpisu EHK/OSN č. 53, ak sú splnené všetky príslušné požiadavky tohto predpisu platné pre horizontálny systém vyrovnávania sklonu, — kombinovaná hodnota maximálnej intenzity všetkých diaľkových svetlometov, ktoré sa dajú aktivovať súčasne, nesmie prekročiť 430 000 cd, čo zodpovedá referenčnej hodnote 100. ▼B 6.2. Stretávacie svetlomety 6.2.1. Počet: jeden alebo dva. Pre trojkolky s maximálnou šírkou presahujúcou 1 300 mm sa však požadujú dva stretávacie svetlomety. 6.2.2. Usporiadanie: žiadne osobitné špecifikácie. 6.2.3. Umiestnenie ▼M1 6.2.3.1. Na šírku: — jeden samostatný stretávací svetlomet môže byť namontovaný nad iným predným svietidlom, pod ním alebo vedľa neho. Ak sú tieto svietidlá jedno nad druhým, musí sa referenčný stred stretávacieho svetlometu nachádzať v pozdĺžnej stredovej rovine vozidla. Ak sú tieto svietidlá vedľa seba, musia byť ich referenčné stredy symetrické voči pozdĺžnej stredovej rovine vozidla, — jeden samostatný stretávací svetlomet, ktorý je zlúčený s iným predným svietidlom, musí byť namontovaný tak, aby sa jeho referenčný stred nachádzal v pozdĺžnej stredovej rovine vozidla. Ak je však vozidlo vybavené iným predným svietidlom spolu so stretávacím svetlometom, musí byť referenčný stred obidvoch svietidiel symetrický voči pozdĺžnej stredovej rovine vozidla, — dva stretávacie svetlomety, z ktorých nie je žiadny alebo je jeden alebo sú obidva zlúčené s iným predným svietidlom, musia byť namontované tak, aby ich referenčné stredy boli symetrické voči pozdĺžnej stredovej rovine vozidla, — ak sú stretávacie svetlomety dva, bočná vzdialenosť medzi vonkajšími okrajmi plôch výstupu svetla a najvzdialenejšími okrajmi vozidla nesmie prekročiť 400 mm. ▼B 6.2.3.2. Vzhľadom k výške: minimálne 500 mm a maximálne 1 200 nad vozovkou. 6.2.3.3. Vzhľadom k dĺžke: na prednej časti vozidla. Táto požiadavka sa považuje za splnenú, ak vyžarované svetlo neobťažuje vodiča priamo alebo nepriamo cez spätné zrkadlá a/alebo iné odrážajúce plochy na vozidle. 6.2.4. Geometrická viditeľnosť Je určená uhlami α a β špecifikovanými v časti A bode 10 prílohy I: α = 15° hore a 10° dole, β = 45° vľavo a vpravo, ak je iba jeden stretávací svetlomet, 45° von a 10° dovnútra, ak sú stretávacie svetlomety dva. Prítomnosť panelov alebo iných prvkov vybavenia v blízkosti svetlometu nesmie spôsobiť sekundárne efekty, ktoré by obťažovali ostatných účastníkov cestnej premávky. 6.2.5. Orientácia: smerom dopredu. Môže sa natáčať s uhlom riadenia. Vertikálny sklon stretávacieho svetla musí zostať medzi – 0,5 a – 2,5 %, s výnimkou prípadu, ak je k dispozícii vonkajšie nastavovacie zariadenie. 6.2.6. Môže byť v skupine s diaľkovým svetlometom a inými prednými svietidlami. 6.2.7. Nesmie byť združený so žiadnym iným svietidlom. 6.2.8. Môže byť zlúčený s diaľkovým svetlometom a inými prednými svietidlami. 6.2.9. Elektrické zapojenie Prepínač na stretávacie svetlo musí vypnúť súčasne všetky diaľkové svetlá, zatiaľ čo stretávacie svetlá môžu zostať rozsvietené súčasne s diaľkovými svetlami. 6.2.10. Kontrolka zapojenia obvodu: nepovinná. Zelené neblikajúce kontrolné svetlo. ▼M1 6.2.11. Iné požiadavky: — stretávacie svetlomety vozidiel, ktoré majú tendenciu sklonu v rohoch, môžu byť vybavené horizontálnym systémom vyrovnávania sklonu (HIAS) vymedzeným v bode 2.25 predpisu EHK/OSN č. 53, ak sú splnené všetky príslušné požiadavky tohto predpisu platné pre horizontálny systém vyrovnávania sklonu, — stretávacie svetlomety, ktorých najnižší bod plochy výstupu svetla je 0,8 m alebo menej nad vozovkou, sa nastaví na pôvodný cieľový sklon od -1,0 % do -1,5 %. Presnú hodnotu môže uviesť výrobca, — stretávacie svetlomety, ktorých najnižší bod plochy výstupu svetla je od 0,8 m do 1,0 m nad vozovkou, sa nastaví na pôvodný cieľový sklon medzi -1,0 % a -2,0 %. Presnú hodnotu môže uviesť výrobca, — stretávacie svetlomety, ktorých najnižší bod plochy výstupu svetla je 1,0 m nad vozovkou alebo viac, sa nastaví na pôvodný cieľový sklon od -1,5 % do -2,0 %. Presnú hodnotu môže uviesť výrobca, — u stretávacích svetlometov so svetelným zdrojom s objektívnym svetelným tokom neprekračujúcim 2 000 lúmenov a počiatočným sklonom od -1,0 % do -1,5 % musí vertikálny sklon zostať medzi -0,5 % a -2,5 % za všetkých podmienok zaťaženia. Vertikálny sklon musí zostať od -1,0 % do -3,0 %, ak je počiatočný sklon nastavený medzi -1,5 % a -2,0 %. Môže sa použiť vonkajšie nastavovacie zariadenie, aby sa splnili požiadavky, ak nie sú potrebné žiadne nástroje s výnimkou tých, ktoré sa poskytujú s vozidlom, — u stretávacích svetlometov so svetelným zdrojom s objektívnym svetelným tokom prekračujúcim 2 000 lúmenov a počiatočným sklonom od -1,0 % do -1,5 % musí vertikálny sklon zostať medzi -0,5 % a -2,5 % za všetkých podmienok zaťaženia. Vertikálny sklon musí zostať od -1,0 % do -3,0 %, ak je počiatočný sklon nastavený medzi -1,5 % a -2,0 %. Aby sa splnili požiadavky tohto bodu, môže sa použiť zariadenie, ktoré umožňuje meniť sklon svetlometov, ak jeho činnosť je plne automatická a čas odozvy je kratší než 30 sekúnd. ▼M1 6.2.11.1. Skúšobné podmienky: — Požiadavky na sklon uvedené v bode 6.2.11. sa overujú takto: — — vozidlo s hmotnosťou v pohotovostnom stave a hmotnosťou 75 kg, ktorá simuluje vodiča, — plne zaťažené vozidlo s hmotnosťou rozdelenou tak, aby sa dosiahlo maximálne zaťaženie náprav udané výrobcom za týchto podmienok zaťaženia, — vozidlo s hmotnosťou 75 kg, ktorá simuluje vodiča, a dodatočne zaťažené tak, aby sa dosiahlo maximálne prípustné zaťaženie zadnej nápravy udané výrobcom; v tomto prípade však musí byť zaťaženie prednej nápravy čo najmenšie, — pred každým meraním sa vozidlo trikrát rozkolíše a potom sa pohne dozadu a dopredu počas najmenej jednej úplnej otáčky kolesa. ▼B 6.3. Smerové svietidlá 6.3.1. Počet: dve na každej strane. Povolené je i jedno smerové svietidlo na každej strane. 6.3.2. Usporiadanie: dve predné a dve zadné smerové svietidlá. 6.3.3. Umiestnenie 6.3.3.1. Vzhľadom k šírke: — okraje svietiacich plôch, ktoré sú najďalej od strednej pozdĺžnej roviny vozidla, nesmú byť vzdialené od vonkajšieho obrysu vozidla viac než 400 mm, — vnútorné okraje svietiacich plôch musia byť od seba vzdialené najmenej 500 mm, — medzi svietiacimi plochami smerových svietidiel a najbližšieho stretávacieho svetlometu musí byť minimálna vzdialenosť: — — 75 mm pri minimálnej svietivosti smerovky 90 cd, — 40 mm pri minimálnej svietivosti smerovky 175 cd, — 20 mm pri minimálnej svietivosti smerovky 250 cd, — ≤ 20 mm pri minimálnej svietivosti smerovky 400 cd. 6.3.3.2. Vzhľadom k výške: minimálne 350 mm a maximálne 1 500 mm nad vozovkou. 6.3.4. Geometrická viditeľnosť Horizontálne uhly: pozri doplnok 2. Vertikálne uhly: 15° nad a pod horizontálu. Vertikálny uhol pod horizontálu sa však môže zmenšiť na 5°, ak je výška svietidiel nad vozovkou menšia než 750 mm. 6.3.5. Orientácia Predné smerové svietidlá sa môžu natáčať s uhlom riadenia. 6.3.6. Môžu byť v skupine s jedným alebo viacerými svietidlami. 6.3.7. Nesmú byť združené s ktorýmkoľvek iným svietidlom. 6.3.8. Nesmú byť zlúčené s ktorýmkoľvek iným svietidlom. 6.3.9. Elektrické zapojenie Smerové svietidlá musia byť zapínané nezávisle od ostatných svietidiel. Všetky smerové svietidlá na tej istej strane vozidla sa musia zapnúť a vypnúť tým istým ovládačom. 6.3.10. Prevádzková kontrolka: povinná. Môže byť optická alebo akustická alebo obojaká. Ak je optická, musí vyžarovať zelené blikajúce svetlo a musí byť viditeľná pri všetkých obvyklých prevádzkových podmienkach. Pri poruche ktoréhokoľvek smerového svietidla musí zostať zhasnutá alebo svietiť bez blikania, alebo výrazne zmeniť frekvenciu blikania. Ak je úplne akustická, musí byť zreteľne počuteľná a musí mať zhodné prevádzkové vlastnosti ako optická kontrolka. 6.3.11. Iné požiadavky Charakteristiky uvedené nižšie sa musia merať generátorom napájajúcim len obvody nevyhnutné pre činnosť motora a svetelných zariadení. 6.3.11.1. Po tom, čo sa uvedie do činnosti ovládač zariadenia na svetelnú signalizáciu, musí najneskôr do jednej sekundy nasledovať rozsvietenie svetla a najneskôr do jeden a pol sekundy prvé zhasnutie svetla. 6.3.11.2. Pre všetky vozidlá, ktorých smerové svietidlá sú napájané jednosmerným prúdom: 6.3.11.2.1. musí svetlo blikať frekvenciou 90 ± 30 ráz za minútu; 6.3.11.2.2. musia smerové svetlá na tej istej strane blikať rovnakou frekvenciou a vo fáze. 6.3.11.3. Ak má vozidlo montované smerové svetlá napájané striedavým prúdom, musia pri otáčkach motora medzi 50 % a 100 % otáčok, zodpovedajúcich maximálnej rýchlosti vozidla: 6.3.11.3.1. svetlá blikať frekvenciou 90 ± 30 ráz za minútu; 6.3.11.3.2. smerové svetlá na tej istej strane vozidla blikať buď súčasne alebo striedavo. Predné svetlá nesmú byť viditeľné zozadu ani zadné spredu v zónach definovaných v doplnku 1. 6.3.11.4. Keď má vozidlo montované smerové svietidlá napájané striedavým prúdom, pri otáčkach motora medzi voľnobežnými otáčkami podľa výrobcu a 50 % otáčok, zodpovedajúcich maximálnej rýchlosti vozidla musia: 6.3.11.4.1. svetlá blikať frekvenciou 90 + 30 a 90 – 45 ráz za minútu; 6.3.11.4.2. musia smerové svetlá na tej istej strane vozidla blikať buď súčasne, alebo striedavo. Predné svetlá nesmú byť viditeľné zozadu ani zadné spredu v zónach definovaných v doplnku 1. 6.3.11.5. V prípade poruchy jedného smerového svietidla, inej ako je skrat, a ak nie je vozidlo vybavené kontrolkou, musí druhé svietidlo naďalej vyžarovať blikajúce svetlo alebo zostať rozsvietené, frekvencia sa však v tomto stave môže od stanovenej frekvencie líšiť. 6.4. Brzdové svietidlá ▼M1 6.4.1. Počet: — jedno alebo dve v prípade vozidiel s celkovou šírkou, ktorá neprekračuje 1 300 mm, — dve v prípade vozidiel s celkovou šírkou, ktorá prekračuje 1 300 mm, — môže byť namontované ďalšie brzdové svietidlo kategórie S3 alebo S4 (t. j. brzdové svietidlo umiestnené vysoko hore v strede), ak sú splnené všetky príslušné požiadavky predpisu EHK/OSN č. 48 platné pre montáž takýchto brzdových svietidiel na vozidlách kategórie M1. ▼B 6.4.2. Usporiadanie: žiadne osobitné špecifikácie. 6.4.3. Umiestnenie 6.4.3.1. Vzhľadom k šírke: ak je len jedno brzdové svietidlo, musí jeho referenčný stred ležať v pozdĺžnej strednej rovine vozidla, ak sú dve brzdové svietidlá, musia byť symetrické voči pozdĺžnej strednej rovine vozidla. V prípade vozidiel s dvoma zadnými kolesami: vzdialenosť medzi oboma svietidlami musí byť najmenej 600 mm. Vzdialenosť sa môže zmenšiť na 400 mm, ak je maximálna šírka vozidla menšia než 1 300 mm. 6.4.3.2. Vzhľadom k výške: minimálne 250 mm, maximálne 1 500 mm nad vozovkou. 6.4.3.3. Vzhľadom k dĺžke: na zadnej časti vozidla. 6.4.4. Geometrická viditeľnosť Horizontálny uhol: 45° vľavo a vpravo. Vertikálny uhol: 15° nad a pod horizontálu. Vertikálny uhol pod horizontálu sa však môže zmenšiť na 5°, ak je výška svetla nad vozovkou menšia než 750 mm. 6.4.5. Orientácia: smerom dozadu. 6.4.6. Môžu byť v skupine s jedným alebo viacerými inými zadnými svietidlami. 6.4.7. Nesmú byť združené s ktorýmkoľvek iným svietidlom. 6.4.8. Môžu byť zlúčené so zadným obrysovým svietidlom. 6.4.9. Elektrické zapojenie: musí sa rozsvietiť vždy, keď sa uvedie do činnosti aspoň jedna prevádzková brzda. 6.4.10. Kontrolka zapojenia obvodu: zakázaná. 6.5. Predné obrysové svietidlá 6.5.1. Počet: jedno alebo dve. V prípade trojkoliek s maximálnou šírkou presahujúcou 1 300 mm sa však požadujú dve predné obrysové svetlá. 6.5.2. Usporiadanie: žiadne osobitné špecifikácie. 6.5.3. Umiestnenie ▼M1 6.5.3.1. Na šírku: — jedno samostatné predné obrysové svetlo môže byť namontované nad iným predným svietidlom, pod ním alebo vedľa neho. Ak sú tieto svietidlá nad sebou, musí sa referenčný stred predného obrysového svetla nachádzať v pozdĺžnej stredovej rovine vozidla. Ak sú tieto svietidlá vedľa seba, musia byť ich referenčné stredy symetrické voči pozdĺžnej stredovej rovine vozidla, — jedno samostatné predné obrysové svetlo, ktoré je zlúčené s iným predným svietidlom, musí byť namontované tak, aby sa jeho referenčný stred nachádzal v pozdĺžnej stredovej rovine vozidla. Ak je však vozidlo vybavené iným predným svietidlom spolu s predným obrysovým svetlom, musia byť referenčné stredy obidvoch svietidiel symetrické voči pozdĺžnej stredovej rovine vozidla, — dve predné obrysové svetlá, z ktorých nie je žiadne alebo je jedno alebo sú obidve zlúčené s iným predným svietidlom, musia byť namontované tak, aby ich referenčné stredy boli symetrické voči pozdĺžnej stredovej rovine vozidla, — ak predné obrysové svetlá sú dve, bočná vzdialenosť medzi vonkajšími okrajmi plôch výstupu svetla a najvzdialenejšími okrajmi vozidla nesmie prekročiť 400 mm. ▼B 6.5.3.2. Vzhľadom k výške: minimálne 350 mm, maximálne 1 200 mm nad vozovkou. 6.5.3.3. Vzhľadom k dĺžke: na prednej časti vozidla. 6.5.4. Geometrická viditeľnosť Horizontálny uhol: 80° vľavo a vpravo, ak je jedno predné obrysové svietidlo; 80° von a 45° dovnútra, ak sú predné obrysové svietidlá dve. Vertikálny uhol: 15° nad a pod horizontálu. Vertikálny uhol pod horizontálu sa však môže zmenšiť na 5°, ak je výška svietidla nad vozovkou menšia než 750 mm. 6.5.5. Orientácia: smerom dopredu. Môžu sa natáčať s uhlom riadenia. 6.5.6. Môžu byť v skupine s ktorýmkoľvek iným predným svietidlom. 6.5.7. Môžu byť zlúčené s ktorýmkoľvek iným predným svietidlom. 6.5.8. Elektrické zapojenie: žiadne osobitné špecifikácie. 6.5.9. Kontrolka zapojenia obvodu: povinná. Neblikajúce zelené kontrolné svetlo: táto kontrolka sa nepožaduje, ak je možné zapnúť alebo vypnúť osvetlenie prístrojového panelu súčasne s obrysovým svietidlom. 6.5.10. Iné požiadavky: žiadne. 6.6. Zadné obrysové svietidlá 6.6.1. Počet: jedno alebo dve. Pre trojkolky s maximálnou šírkou presahujúcou 1 300 mm sa však požadujú dve zadné obrysové svietidlá. 6.6.2. Usporiadanie: žiadne osobitné špecifikácie. 6.6.3. Umiestnenie ▼M1 6.6.3.1. Na šírku: — jedno zadné obrysové svetlo musí byť na vozidle namontované tak, aby sa referenčný stred zadného obrysového svetla nachádzal v pozdĺžnej stredovej rovine vozidla, — dve zadné obrysové svetlá musia byť na vozidle namontované tak, aby referenčné stredy zadných obrysových svetiel boli symetrické voči pozdĺžnej stredovej rovine vozidla, — v prípade vozidla s dvoma zadnými kolesami a celkovou šírkou prekračujúcou 1 300 mm bočná vzdialenosť medzi vonkajšími okrajmi plôch výstupu svetla a najvzdialenejšími okrajmi vozidla nesmie prekročiť 400 mm. ▼B 6.6.3.2. Vzhľadom k výške: minimálne 250 mm, maximálne 1 500 mm nad vozovkou. 6.6.3.3. Vzhľadom k dĺžke: na zadnej časti vozidla. 6.6.4. Geometrická viditeľnosť Horizontálny uhol: 80° vľavo a vpravo, ak je jedno zadné obrysové svietidlo; 80° von a 45° dovnútra, ak sú dve zadné obrysové svietidlá. Vertikálny uhol: 15° nad a pod horizontálu. Vertikálny uhol pod horizontálu sa však môže zmenšiť až na 5°, ak je výška svietidla nad vozovkou menšia než 750 mm. 6.6.5. Orientácia: smerom dozadu. 6.6.6. Môže byť v skupine s ktorýmkoľvek iným zadným svietidlom. 6.6.7. Môže byť združené so svietidlom na osvetlenie zadnej tabuľky s evidenčným číslom. 6.6.8. Môže byť zlúčené s brzdovým svietidlom, zadným odrazovým sklom netrojuholníkovým alebo s oboma alebo so zadným hmlovým svietidlom. 6.6.9. Elektrické zapojenie: žiadne osobitné špecifikácie. 6.6.10. Kontrolka zapojenia obvodu: nepovinná. Jej funkcia môže byť prípadne zabezpečená kontrolkou pre predné obrysové svietidlo. 6.6.11. Iné požiadavky: žiadne. 6.7. Predné hmlové svetlomety 6.7.1. Počet: jeden alebo dva. 6.7.2. Usporiadanie: žiadne osobitné špecifikácie. 6.7.3. Umiestnenie 6.7.3.1. Vzhľadom k šírke: — predný hmlový svetlomet môže byť montovaný nad alebo pod, alebo vedľa iného predného svietidla; ak sú tieto svietidlá nad sebou, musí byť referenčný stred predného hmlového svetlometu umiestnený v strednej pozdĺžnej rovine vozidla; ak sú tieto svietidlá vedľa seba, musia byť ich referenčné stredy symetrické voči strednej pozdĺžnej rovine vozidla, — predný hmlový svetlomet, ktorý je zlúčený s iným predným svietidlom, musí byť namontovaný tak, aby jeho referenčný stred bol umiestnený v strednej pozdĺžnej rovine vozidla, — dva predné hmlové svetlomety, z ktorých sú jeden alebo obidva zlúčené s iným predným svietidlom, musia byť namontované tak, aby ich referenčné stredy boli symetrické voči strednej pozdĺžnej rovine vozidla, — okraje svietiacej plochy, najvzdialenejšie od pozdĺžnej strednej roviny vozidla, nesmú byť od najvonkajšieho obrysu vozidla vzdialené viac než 400 mm. 6.7.3.2. Vzhľadom k výške: najmenej 250 mm nad vozovkou. Žiadny z bodov svietiacej plochy nesmie byť nad najvyšším bodom svietiacej plochy stretávacieho svetlometu. 6.7.3.3. Vzhľadom k dĺžke: na prednej časti vozidla. Táto podmienka sa považuje za splnenú, ak vyžarované svetlo neobťažuje vodiča priamo alebo nepriamo cez spätné zrkadlá a/alebo iné odrážajúce plochy na vozidle. 6.7.4. Geometrická viditeľnosť Je určená uhlami α a β definovanými v časti A bode 10 prílohy I: α = 5° smerom hore a dole, β = 45° vľavo i vpravo, v prípade svietidla, ktoré nie je umiestnené v strede, musí byť uhol dovnútra β = 10°. 6.7.5. Orientácia: smerom dopredu. Môžu sa natáčať s uhlom riadenia. 6.7.6. Môže byť v skupine s ktorýmkoľvek iným predným svietidlom. 6.7.7. Nesmie byť združené s ktorýmkoľvek iným predným svietidlom. 6.7.8. Môže byt zlúčené s diaľkovým svetlometom a s predným obrysovým svietidlom. 6.7.9. Elektrické zapojenie Musí byť možné zapnúť alebo vypnúť predný hmlový svetlomet nezávisle od diaľkového alebo stretávacieho svetlometu. 6.7.10. Kontrolka zapojenia obvodu: nepovinná. Zelené neblikajúce kontrolné svetlo. 6.7.11. Iné požiadavky: žiadne. 6.8. Zadné hmlové svietidlá 6.8.1. Počet: jedno alebo dve. 6.8.2. Usporiadanie: žiadne osobitné špecifikácie. 6.8.3. Umiestnenie 6.8.3.1. Vzhľadom k šírke: ak je jedno zadné hmlové svietidlo, musí jeho referenčný stred ležať v strednej pozdĺžnej rovine vozidla alebo ak sú hmlové svietidlá dve, musia byť symetrické voči strednej pozdĺžnej rovine vozidla. V prípade vozidla s dvoma zadnými kolesami: musí byť vzdialenosť medzi svietidlami najmenej 600 mm. Táto vzdialenosť sa môže zmenšiť na 400 mm, ak je celková šírka vozidla menšia než 1 300 mm. 6.8.3.2. Vzhľadom k výške: minimum 250 mm, maximum 1 000 mm nad vozovkou. 6.8.3.3. Vzhľadom k dĺžke: vzadu na vozidle. Ak je hmlové svietidlo jedno, musí byť na tej strane od strednej pozdĺžnej roviny vozidla, ktorá je protiľahlá strane obvyklého smeru premávky. Referenčný stred môže byť tiež umiestnený v strednej pozdĺžnej rovine vozidla. 6.8.3.4. Vzdialenosť medzi svietiacou plochou zadného hmlového svietidla a svietiacou plochou brzdového svietidla nesmie byť menšia než 100 mm. 6.8.4. Geometrická viditeľnosť Je určená uhlami α a β definovanými v časti A bode 10 prílohy I: α = 5° hore i dole, β = 25° vľavo a vpravo. 6.8.5. Orientácia: smerom dozadu. 6.8.6. Môže byť v skupine s ktorýmkoľvek iným zadným svietidlom. 6.8.7. Nesmie byť združené s ktorýmkoľvek iným zadný svietidlom. 6.8.8. Môže byť zlúčené so zadným obrysovým svietidlom. 6.8.9. Elektrické zapojenie Svietidlo nesmie svietiť, pokiaľ nesvieti jedno alebo viac z nasledujúcich svietidiel: diaľkový svetlomet, stretávací svetlomet, predné hmlové svetlo. 6.8.10. Kontrolka zapojenia obvodu: povinná. Neblikajúce oranžové kontrolné svetlo. 6.8.11. Iné požiadavky: žiadne. 6.9. Spätný svetlomet 6.9.1. Počet: jeden alebo dva. 6.9.2. Usporiadanie: žiadne osobitné špecifikácie. 6.9.3. Umiestnenie 6.9.3.1. Vzhľadom k šírke: žiadne osobitné špecifikácie. 6.9.3.2. Vzhľadom k výške: minimum 250 mm, maximum 1 200 mm nad vozovkou. 6.9.3.3. Vzhľadom k dĺžke: vzadu na vozidle. 6.9.4. Geometrická viditeľnosť Je určená uhlami α a β definovanými v časti A bode 10 prílohy I: α = 15° hore a 5° dole, β = 45° vľavo a vpravo, ak je jeden spätný svetlomet, β = 45° von a 30° dovnútra, ak sú dva spätné svetlomety. 6.9.5. Orientácia: smerom dozadu. 6.9.6. Môže byť v skupine s ktorýmkoľvek iným zadným svietidlom. 6.9.7. Nesmie byť združený s ktorýmkoľvek iným svietidlom. 6.9.8. Nesmie byť zlúčený s ktorýmkoľvek iným svietidlom. 6.9.9. Elektrické zapojenie Spätné svietidlo nesmie svietiť, pokiaľ nie je zaradený spätný chod a zariadenie na vypnutie motora je v polohe, v ktorej motor nemôže pracovať. Nesmie byť možné, aby svetlo bolo rozsvietené alebo zostalo svietiť, ak jedna z týchto podmienok nie je splnená. 6.9.10. Kontrolka zapojenia obvodu: nepovinná. 6.10. Svetelný výstražný signál 6.10.1. Požiadavky totožné s požiadavkami uvedenými v bodoch 6.3 až 6.3.8. 6.10.2. Elektrické zapojenie Signál sa musí uviesť do činnosti samostatným ovládačom, ktorý umožňuje súčasné napájanie všetkých smerových svietidiel. 6.10.3. Kontrolka zapojenia obvodu: povinná. Červené blikajúce svetlo alebo ak nie je samostatná kontrolka, súčasná činnosť kontroliek špecifikovaných v bode 6.3.10. 6.10.4. Iné požiadavky Svetlo blikajúce frekvenciou 90 ± 30 ráz za minútu. Po tom, čo sa uvedie do činnosti ovládač zariadenia na svetelnú signalizáciu, musí najneskôr do jednej sekundy nasledovať rozsvietenie svetla a najneskôr do jeden a pol sekundy prvé zhasnutie svetla. Svetelný výstražný signál musí byť možné uviesť do činnosti dokonca aj vtedy, keď je zariadenie na spúšťanie alebo zastavenie motora v polohe, v ktorej je chod motora nemožný. 6.11. Svietidlo na osvetlenie zadnej tabuľky s evidenčným číslom 6.11.1. Počet: jedno. Svietidlo sa môže skladať z niekoľkých optických častí na osvetlenie miesta pre tabuľku.



6.11.2. Usporiadanie Také, aby svetlo osvetľovalo priestor vyhradený pre tabuľku s evidenčným číslom. 6.11.3. Umiestnenie 6.11.3.1. Vzhľadom k šírke: 6.11.3.2. Vzhľadom k výške: 6.11.3.3. Vzhľadom k dĺžke: 6.11.4. Geometrická viditeľnosť 6.11.5. Orientácia 6.11.6. Môže byť v skupine s jedným alebo viacerými zadnými svietidlami. 6.11.7. Môže byť združené so zadným obrysovým svietidlom. 6.11.8. Nesmie byť zlúčené s ktorýmkoľvek iným svietidlom. 6.11.9. Elektrické zapojenie: žiadne osobitné špecifikácie. 6.11.10. Kontrolka zapojenia obvodu: nepovinná. Jej funkcia musí byť zabezpečená tou istou kontrolkou, ktorá je predpísaná pre obrysové svietidlo. 6.11.11. Iné požiadavky: žiadne. 6.12. Zadné odrazové sklá netrojuholníkové 6.12.1. Počet: jedno alebo dve triedy 1A ( 24 ). V prípade trojkoliek, ktorých maximálna šírka presahuje 1 000 mm, sa však požadujú dve zadné odrazové sklá netrojuholníkové. 6.12.2. Usporiadanie: žiadne osobitné špecifikácie. 6.12.3. Umiestnenie ▼M1 6.12.3.1. Na šírku: — ak je jedno odrazové sklo, musí byť na vozidle namontované tak, aby sa jeho referenčný stred nachádzal v pozdĺžnej stredovej rovine vozidla; — ak sú dve zadné odrazové sklá, musia byť na vozidle namontované tak, aby ich referenčný stred bol symetrický voči pozdĺžnej stredovej rovine vozidla; — ak sú dve zadné odrazové sklá, bočná vzdialenosť medzi vonkajšími okrajmi plôch výstupu svetla a najvzdialenejšími okrajmi vozidla nesmie prekročiť 400 mm. ▼B 6.12.3.2. Vzhľadom k výške: minimum 250 mm, maximum 900 mm nad vozovkou. 6.12.3.3. Vzhľadom k dĺžke: na zadnej časti vozidla. 6.12.4. Geometrická viditeľnosť Horizontálne uhly: 30° vľavo a vpravo. Vertikálny uhol: 15° nad a pod horizontálu. Vertikálny uhol pod horizontálu sa však môže zmenšiť na 5°, ak je výška odrazového skla nad vozovkou menšia než 750 mm. 6.12.5. Orientácia: dozadu. 6.12.6. Môže byť v skupine s ktorýmkoľvek iným svietidlom. 6.12.7. Iné požiadavky: Svietiaca plocha odrazového skla môže mať časti spoločné s časťami svietiacej plochy ktoréhokoľvek iného zadného červeného svietidla. 6.13. Bočné odrazové sklá netrojuholníkové 6.13.1. Počet na jednej strane: jedno alebo dve triedy 1A (24) . 6.13.2. Usporiadanie: žiadne osobitné špecifikácie. 6.13.3. Umiestnenie 6.13.3.1. Vzhľadom k šírke: žiadne osobitné špecifikácie. 6.13.3.2. Vzhľadom k výške: minimum 300 mm, maximum 900 mm nad vozovkou. 6.13.3.3. Vzhľadom k dĺžke: musí byť také, aby zariadenie nemohlo byť pri normálnych podmienkach zakryté vodičom alebo spolucestujúcim, ani ich oblečením. 6.13.4. Geometrická viditeľnosť Horizontálne uhly: 30° smerom dopredu a dozadu. Vertikálny uhol: 15° nad a pod horizontálu. Vertikálny uhol pod horizontálu sa však môže zmenšiť na 5°, ak je výška odrazového skla nad vozovkou menšia než 750 mm. 6.13.5. Orientácia: referenčná os odrazového skla musí byť kolmá na strednú pozdĺžnu rovinu vozidla a musí smerovať von. Odrazové sklá vpredu sa môžu natáčať s uhlom riadenia. 6.13.6. Môže byť v skupine s iným zariadením svetelnej signalizácie. ▼M1 6.14. Denné svietidlo 6.14.1. Počet: — jedno alebo dve v prípade vozidiel s celkovou šírkou, ktorá neprekračuje 1 300 mm, — dve v prípade vozidiel s celkovou šírkou, ktorá prekračuje 1 300 mm. 6.14.2. Usporiadanie: — Bez špecifických požiadaviek. 6.14.3. Poloha: 6.14.3.1. Na šírku: — jedno samostatné denné svietidlo môže byť namontované nad iným predným svietidlom, pod ním alebo vedľa neho. Ak sú tieto svietidlá nad sebou, musí sa referenčný stred denného svietidla nachádzať v pozdĺžnej stredovej rovine vozidla. Ak sú tieto svietidlá vedľa seba, musia byť ich referenčné stredy symetrické voči pozdĺžnej stredovej rovine vozidla, — jedno samostatné denné svietidlo, ktoré je zlúčené s iným predným svietidlom, musí byť namontované tak, aby sa jeho referenčný stred nachádzal v pozdĺžnej stredovej rovine vozidla. Ak je však vozidlo vybavené iným predným svietidlom spolu s denným svietidlom, musia byť referenčné stredy obidvoch svietidiel symetrické voči pozdĺžnej stredovej rovine vozidla, — dve denné svietidlá, z ktorých žiadne nie je alebo jedno je alebo obidve sú zlúčené s iným predným svietidlom, musia byť namontované tak, aby ich referenčné stredy boli symetrické voči pozdĺžnej stredovej rovine vozidla, — vnútorné okraje plôch výstupu svetla musia byť najmenej 500 mm s výnimkou prípadov vozidiel s celkovou šírkou prekračujúcou 1 300 mm. 6.14.3.2. Na výšku: minimálne 250 mm a maximálne 1 500 nad vozovkou. 6.14.3.3. Na dĺžku: na prednej časti vozidla. Táto požiadavka sa považuje za splnenú, ak vyžarované svetlo neobťažuje vodiča ani priamo ani nepriamo cez spätné zrkadlá a/alebo iné odrážajúce plochy na vozidle. 6.14.3.4. Vzdialenosť: — Ak je vzdialenosť medzi predným smerovým svietidlom a denným svietidlom rovná alebo menšia ako 40 mm, elektrické spojenia denného svietidla na príslušnej strane vozidla môžu byť také, že buď: — — je vypnuté, alebo — jeho svietivosť je znížená na úroveň neprekračujúcu 140 cd — počas celej doby aktivácie (cyklu zapnutia i vypnutia) príslušného predného smerového svietidla. 6.14.4. Geometrická viditeľnosť: — α = 10° smerom nahor a 10° smerom nadol, — β = 20° vľavo a vpravo, ak je iba jedno denné svietidlo, — β = 20° von a 20° dovnútra, ak sú dve denné svietidlá. 6.14.5. Orientácia: — dopredu; môže sa pohybovať podľa uhla riadenia každého riadidla. 6.14.6. Elektrické zapojenie: — všetky denné svietidlá sa musia rozsvietiť, keď sa aktivuje hlavný ovládací spínač. Môžu však zostať vypnuté za týchto podmienok: — — ovládač automatického prevodu je v parkovacej polohe, — parkovacia brzda je aktivovaná alebo — pred prvým uvedením vozidla do pohybu po každej ručnej aktivácii hlavného ovládacieho spínača a pohonného systému vozidla, — denné svietidlá sa môžu manuálne deaktivovať. Je to však možné, len ak rýchlosť vozidla neprekračuje 10 km/h. Svietidlá sa automaticky znova aktivujú, keď rýchlosť vozidla prekročí 10 km/h alebo keď vozidlo prejde viac ako 100 m, — denné svietidlá sa v každom prípade automaticky deaktivujú, keď: — — vozidlo sa zastaví pomocou hlavného ovládacieho spínača, — predné hmlové svietidlá sú aktivované, — svetlomety sú aktivované, s výnimkou prípadov, keď sa používajú na vydávanie krátkych prerušovaných svetelných výstrah a — za podmienok okolitého osvetlenia nižšieho než 1 000 luxov, keď rýchlosť udávaná na tachometre vozidla je ešte jasne čitateľná (napr. keď osvetlenie tachometra je vždy zapnuté) a vozidlo nie je vybavené neblikajúcou zelenou kontrolkou v súlade s bodom 6.5.9, alebo určenou zelenou kontrolkou zapojenia obvodu pre denné svietidlo označenou príslušným symbolom. V tomto prípade stretávacie svetlomety a zariadenia na osvetlenie vyžadované v bode 11 časti B prílohy I sa súčasne automaticky aktivujú do dvoch sekúnd od doby, keď úroveň okolitého osvetlenia klesne pod 1 000 luxov. Ak podmienky okolitého osvetlenia potom dosiahnu úroveň najmenej 7 000 luxov, denné svietidlá sa automaticky znova aktivujú, zatiaľ čo stretávacie svetlomety a zariadenia na osvetlenie vyžadované v bode 11 časti B prílohy I sa súčasne deaktivujú do 5 až 300 sekúnd (t. j. je potrebné plne automatické zapnutie svetiel, ak vodič nemá viditeľný signál a podnet na aktiváciu normálneho osvetlenia za tmy). 6.14.7. Kontrolka zapojenia obvodu: — nepovinné. ▼B